CELEX: 32008D0639
Language: lt
Date: 1217376000000
Title: 2008/639/EB: 2008 m. liepos 30 d. Komisijos sprendimas, iš dalies keičiantis Sprendimą 2002/994/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams (pranešta dokumentu Nr. C(2008) 3882) (Tekstas svarbus EEE)

5.8.2008   
            
            
               LT
            
            
               Europos Sąjungos oficialusis leidinys
            
            
               L 207/30
            
         
      KOMISIJOS SPRENDIMAS
   
   2008 m. liepos 30 d.
   iš dalies keičiantis Sprendimą 2002/994/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams
   (pranešta dokumentu Nr. C(2008) 3882)
   (Tekstas svarbus EEE)
   (2008/639/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 6 dalį,
   kadangi:
   
               (1)
            
            
               2002 m. gruodžio 20 d. Komisijos sprendimas 2002/994/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams (2), taikomas visiems gyvūninės kilmės produktams, importuojamiems iš Kinijos ir skirtiems vartoti maistui arba naudoti gyvūnų pašarui.
            
         
               (2)
            
            
               Pagal minėto Sprendimo 2 straipsnį valstybės narės leidžia importuoti Sprendimo priedo II dalyje išvardytus produktus, prie kurių pridėta Kinijos kompetentingų institucijų deklaracija, nurodanti, kad prieš išsiuntimą buvo atliktas kiekvienos siuntos cheminis tyrimas, siekiant užtikrinti, kad minėti produktai nekeltų pavojaus žmonių sveikatai. Šis tyrimas pirmiausia turi būti atliekamas, siekiant nustatyti, ar produktuose yra chloramfenikolio ir nitrofurano bei jų metabolitų.
            
         
               (3)
            
            
               Kinijos kompetentinga institucija pateikė atitinkamą likučių monitoringo planą, taikomą paukštienai, kurią ketinama eksportuoti į Bendriją. Planas patvirtintas 2004 m. balandžio 29 d. Komisijos sprendimu 2004/432/EB dėl likučių monitoringo planų, kuriuos pateikia trečiosios šalys pagal Tarybos direktyvą 96/23/EB (3).
            
         
               (4)
            
            
               Be to, Komisija pastaruoju metu vietoje patikrino monitoringo priemones, taikomas veterinarinių vaistų likučių paukštienoje likučių kontrolei atlikti, ir padarė teigiamas tikrinimo išvadas.
            
         
               (5)
            
            
               Komisijos sprendimu 2007/777/EB (4) Kinijos provincijai Shandong leista į ES importuoti termiškai apdorotus paukštienos produktus.
            
         
               (6)
            
            
               Todėl paukštienos produktai turėtų būti įtraukti į Sprendimo 2002/994/EB priedo II dalyje pateiktą produktų sąrašą, o Sprendimas – atitinkamai iš dalies pakeistas.
            
         
               (7)
            
            
               Leidimu importuoti paukštienos produktus iš Kinijos į Bendriją nepažeidžiamos kitos visuomenės ir gyvūnų sveikatos sanitarinės priemonės.
            
         
               (8)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2002/994/EB priedo II dalis papildoma šiuo tekstu:
   
               „—
            
            
               paukštienos produktai“.
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. liepos 30 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 24, 1998 1 30, p. 9. Direktyva su paskutiniais pakeitimais, padarytais Direktyva 2006/104/EB (OL L 363, 2006 12 20, p. 352).
   
      (2)  OL L 348, 2002 12 21, p. 154. Sprendimas su paskutiniais pakeitimais, padarytais Sprendimu 2008/463/EB (OL L 160, 2008 6 19, p. 34).
   
      (3)  OL L 154, 2004 4 30, p. 44. Sprendimas su paskutiniais pakeitimais, padarytais Sprendimu 2008/407/EB (OL L 143, 2008 6 3, p. 49).
   
      (4)  OL L 312, 2007 11 30, p. 49.